
   PARLAMENTUL ROMÂNIEI

CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/457
                             PL-x 585/2021

                             Bucureşti, 14.12.2021






                        


                                                    

                                                   A  V  I  Z

asupra proiectului de Lege pentru modificarea şi completarea 
Legii nr. 227/2015 privind Codul fiscal



             În conformitate cu prevederile art. 95 și ale art. 117 alin. (1) din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege pentru modificarea şi completarea Legii nr. 227/2015 privind Codul fiscal, transmis cu adresa nr. PL-x 585 din 7 decembrie 2021, înregistrat sub nr. 4c-1/457 din 8 decembrie 2021. 

Senatul, în calitate de primă Cameră sesizată, a adoptat inițiativa legislativă, în şedinţa din 22 noiembrie 2021, cu respectarea prevederilor articolului 76         alineatul (2) din Constituția României, republicată.
Conform prevederilor art. 75 din Constituția României, republicată, și ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este  Cameră decizională. 

Potrivit reglementărilor art. 62, art. 54 alin. (3) teza I și art. 131 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 14 decembrie 2021, desfășurată atât la sediul Parlamentului pentru unii membri, cât și prin mijloace electronice pentru alți membri.

  	            Inițiativa legislativă are ca obiect de reglementare modificarea Legii                 nr. 227/2015. Potrivit expunerii de motive, iniţiativa propune ca, începând cu anul 2022, partea din impozitul pe profit, respectiv din impozitul pe venitul microîntreprinderilor datorat de firme şi permis de lege, să poată fi redirecţionată oricând într-un interval de 7 ani, beneficiarilor de sponsorizări (entități non-profit, instituţii publice sau persoane fizice activând în domeniile educație, cercetare, sănătate, cultură, sport, drepturile omului, protecţia mediului, etc.). Aceste sume ar constitui un fond din care ar putea acorda sponsorizări, urmând ca, anual, firmele să regularizeze sumele pe care le au la dispoziţie.
Membrii Comisiei au analizat proiectul de lege supus avizării, expunerea de motive, opinia Consiliului Fiscal, punctele de vedere din partea Consiliului Economic și Social, transmise cu adresa nr. 6596 din 14 septembrie 2021 precum și avizul favorabil al Consiliului Legislativ, cu observații și propuneri, transmis cu adresa nr. 800 din 4 octombrie 2021.

              În urma dezbaterilor, membrii Comisiei au hotărât, cu majoritate de voturi (o abținere), avizarea favorabilă a proiectului de Lege pentru modificarea și completarea Legii nr. 227/2015 privind Codul fiscal, în forma adoptată de Senat.

În raport cu obiectul şi conţinutul său, inițiativa legislativă face parte din categoria legilor ordinare.




   PREŞEDINTE	                             SECRETAR                   
	
 Costel Neculai DUNAVA                                                Gheorghe ȘOLDAN

                                                                                                                 
                                                                                                        Consilieri parlamentari:
                                                                                                 Alina Cristina HODIVOIANU   
     Anda Elena CONSTANTINESCU

